OpenLLM-France/wikimedia huggingface dataset:
# Hyères

Hyères (jɛːʁ ahoskatua; okzitanieraz: Ieras) Frantziako hego-ekialdean dagoen kostaldeko hiria da. Udalerriaren barnean Giens penintsula eta Hyères uharteak daude. Toulongo hiri-aglomerazioaren barnean dago.

## Auzoak

* Les Salins
* L'Ayguade
* Les Borrels
* Sauvebonne
* Le Port
* La Capte
* Giens
* Porquerolles
* Port-Cros
* Le Levant

## Administrazioa

Alkateen zerrenda :
| Agintaldia | Alkatea | Alderdia |
| 1968-1969 | Pierre Harlaut | |
| 1969-1971 | Jacques Pillement | |
| 1971-1977 | Mario Benard | |
| 1977-1978 | Jean-Jacques Perron | PS |
| 1978-1983 | Gaston Biancotto | |
| 1983-2008 | Léopold Ritondale | Divers droite |
| 2008- | Jacques Politi | Divers droite |

## Demografia

Biztanleriaren bilakaera (Iturria: INSEE-fr) :
| 1793 | 1800 | 1806 | 1821 | 1831 | 1836 | 1846 | 1851 | 1856 | 1861 | 1866 | 1872 | 1876 | 1881 | 1886 | 1891 | 1896 | 1901 | 1906 | 1911 | 1921 | 1926 | 1931 | 1936 | 1946 | 1954 | 1962 | 1968 | 1975 | 1982 | 1990 | 1999 | 2007 |
| 6 500 | 6 528 | 6 982 | 7 617 | 9 966 | 8 880 | 10 116 | 9 999 | 9 446 | 10 368 | 10 878 | 11 212 | 12 289 | 13 849 | 13 485 | 14 982 | 17 708 | 17 659 | 17 790 | 21 339 | 17 476 | 19 816 | 22 967 | 26 378 | 23 654 | 29 061 | 28 505 | 34 875 | 36 123 | 38 999 | 48 043 | 51 417 | 54 888 |

## Klima

Datu klimatikoak (Hyères (1981–2010 bataz bestekoak, muturrekoak 1959–egun)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 23.0 | 22.2 | 25.9 | 27.2 | 35.6 | 36.5 | 42.3 | 37.8 | 36.5 | 29.7 | 25.0 | 23.9 | 42.3 |
| Batez besteko tenperatura maximoa (°C) | 13.1 | 13.4 | 15.5 | 17.4 | 21.3 | 25.1 | 28.2 | 28.4 | 25.0 | 21.0 | 16.6 | 13.9 | 19.9 |
| Batez besteko tenperatura (ºC) | 8.7 | 8.9 | 10.9 | 12.9 | 16.6 | 20.2 | 23.0 | 23.1 | 20.1 | 16.8 | 12.5 | 9.7 | 15.3 |
| Batez besteko tenperatura minimoa (°C) | 4.4 | 4.3 | 6.3 | 8.4 | 11.9 | 15.3 | 17.8 | 17.8 | 15.2 | 12.5 | 8.4 | 5.5 | 10.7 |
| Erregistraturiko tenperatura minimoa (°C) | -11.0 | -7.1 | -5.9 | -0.4 | 1.0 | 6.5 | 9.9 | 8.6 | 6.0 | 2.3 | -2.0 | -4.9 | -11.0 |
| Pilatutako prezipitazioa (mm) | 79.1 | 52.6 | 40.7 | 60.4 | 40.6 | 35.8 | 7.5 | 19.3 | 55.4 | 105.4 | 81.3 | 73.9 | 652.0 |
| Prezipitazio egunak (≥ 1.0 mm) | 5.9 | 4.9 | 4.4 | 6.3 | 4.5 | 3.0 | 1.1 | 1.8 | 4.5 | 6.9 | 6.9 | 6.7 | 56.8 |
| Elur egunak (≥ 1 mm) | 0.4 | 0.2 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.1 | 0.1 | 0.9 |
| Iturria: Météo France ||||||||||||||

## Herri eta hiri senidetuak

* Rottweil (Alemania)
* Koekelberg (Belgika)

## Erreferentziak

* ↑ (Frantsesez) Météo France. Données climatiques de la station de Hyères. .
* ↑ (Frantsesez) Météo France. Climat Provence-Alpes-Côte d'Azur. .
* ↑ (Frantsesez) Météo France. Hyeres (83). in: Fiche Climatologique: Statistiques 1981–2010 et records..

## Kanpo estekak

* (Frantsesez)(Ingelesez)Hyères hiriko webgune ofiziala
* Datuak: Q192574
* Multimedia: Hyères / Q192574
# Hywel Dda

Hywel Dda (euskaraz literalki Hywel Ona, hots, Hywell Zintzoa) edo Hywel ap Cadell (880 inguru - 950) Galesko lurraldearen zatirik handienean nagusi izan zen Deheubarth erresumako erregea izan zen, Powys eta Gwynedd erresumak ere bereganatu baitzituen.
* Datuak: Q422205
* Multimedia: Hywel Dda / Q422205
# Hyères kantonamendua

Hyères kantonamendua Frantziako kantonamendu bat da. Var departamenduan dago, Proventza-Alpeak-Kosta Urdina eskualdean. Guztira 1 udalerri ditu eta Hyères da bere hiriburua.

## Kanpo estekak

* Datuak: Q20669267
# Hyères uharteak

Hyères uharteak (frantsesez: Îles d'Hyères, il djɛːʁ ahoskatua) edo Urrezko uharteak (frantsesez: Îles d'Or, il dɔʁ ahoskatua; latinez: Insularum Aureum) Frantziako hego-ekialdean, izen bereko hiriaren kanpoan, dagoen uhartedia da.
Guztira, 28,99 km²-ko azalera du, lau uhartez osaturik:
* Porquerolles - 1.254 hektarea.
* Port-Cros - 650 hektarea.
* Bagaud (Île du Bagaud) - 45 hektarea.
* Levant (Île du Levant) - 900 hektarea.
* Porquerolles
* Port-Cros
* Bagaud
* Levant

## Erreferentziak

* ↑ (Frantsesez) Rigaud, Philippe. (2003). (pdf) Des îles côte à côte. Aix-en-Provence ; Bordighera: Association Provence archéologie ; Istituto internazionale di studi liguri, 255 or. ISBN 2-9519-7040-4..

## Kanpo estekak

* Datuak: Q292728
* Multimedia: Hyères Islands / Q292728
# Iran-Contra

Iran-Contra, baita Irangate edota Contragate izenez ezaguna ere, 1985-1987 artean jazotako eskandalu politiko bat izan zen. Honetan, Ameriketako Estatu Batuek ezkutuan eta orduko Ronald Reagan presidentearen administraziopean, Iran-Irak gerra bete-betean zegoela, Irango Gobernuari armak saldu eta Nikaraguako Gobernu Sandinistaren aurka egiteko Contra mugimendua sortu eta ekonomikoki finantziatu zuen. Bi ekintzok, bai arma salmenta nahiz Contraren finantzaketa, aurrez Ameriketako Estatu Batuetako Senatuak debekatuak zituen, hortik eskandaluak are eta ohiartzun handiagoa eragitea.
Irani egindako arma salmentak AEBei 47 milioi dolarretako irabaziak ekarri zizkion, Oliver North estatubatuar militarrak diru hori Suitzako banku kontu sare baten bidez kudeatu zuen, nagusiki Nikaraguako Gobernu Sandinistaren aurka egin eta Contrari babesa emateko.

## Kanpo estekak

* Datuak: Q273659
* Multimedia: Iran–Contra affair / Q273659
# Iran Handia

Iran Handia edo Persia Handia (persieraz: ایران بزرگ‎, Irān-e Bozorg; ایران زَمین, Irān-Zamīn) Kaukasia, Mendebaldeko Asia, Erdialdeko Asia eta Hegoaldeko Asiako lurralde zabala da, historian zehar persiar kulturaren eragina izan duena. Irango goi-ordokiaren inguruko eremua hartzen du, Kaukaso mendikatetik Indus ibairaino. Encyclopædia Iranica-k Irandar Kultura Kontinentea terminoa erabiltzen du.

## Erreferentziak

* ↑ Encyclopædia Iranica. college.columbia.edu (Noiz kontsultatua: 2017-2-28).

## Kanpo estekak

* Datuak: Q25763
* Multimedia: Greater Iran / Q25763
# Irandar rial

Artikulu hau Irango dibisari buruzkoa da; beste esanahietarako, ikus «Rial».
Riala (یال persieran) Irango txanpon ofiziala da. Rial bakoitza 100 Dinarrez osatuta dago, baina rialaren balioa hain baxua denez, gaur egun ez da honen frakziorik kontutan hartzen.

## Historia

Riala 1798. urtean ezarri zen txanpon bezala lehenengo aldiz, 1250 dinarrez edo toman baten zortziren batez osatuta. 1825. urtean riala erabiltzeari utzi zioten, eta krana ezarri zuten haren ordez. 1932. urtean, rialak ordeztu zuen krana, baina 100 dinarretan zatituta.
Tomana gaur egun ez da izendapen ofizial bat, baina hitza oraindik oso erabilia da Irango gizartean. Toman deitzen diote 10 rialeko kopuruari. Irandar gehienek gauzen salneurria tomanetan esaten dute; izan ere, produktuen prezioa tomanetan markatu ohi da.

## Txanponak

Gaur egun erabiltzen diren txanponak 50, 100, 250 eta 500 rialekoak dira. 5 eta 10 rialeko txanponek legezko erabilera dute, baina ez dira zabalduak.

## Diru-paperak

Gaur egun legezko erabilera duten diru-paperak hauek dira: 100, 200, 500, 1.000, 2.000, 5.000, 10.000 eta 20.000 rialekoak dira. Hau da, balio handieneko diru-paperak 2 euro baina gutxiagoko balioa du.

## Kanpo estekak

* Datuak: Q188608
* Multimedia: Money of Iran / Q188608
# Iran-Sudan harremanak

Iran-Sudan harremanak Iran eta Sudan estatuen artean egon ziren harremanak izan ziren. 1956an hasi ziren eta 2014n harremana krisian sartu zen.

## Kronologia

Harremanek honako garapena izan dute:
1956an, Sudango Errepublika independentea sortu zen. Iranen 1979an iraultza islamikoa garaile atera arte, harreman ona izan zuten bi herrialdeek.
1981ean, Iran-Irak gerra hasi zen. Arabiar Ligaren jarrerarekin bat eginez, Sudan Iraken alde egin zuen.
1986an, Sadiq al-Mahdi Sudango lehen ministroak Teheran bisitatu zuen. Sudango lehen agintaria izan zen bertara joaten Iranen iraultza islamikoa gailendu zenetik.
1989an, Omar al-Bashir jeneralak estatu kolpea eman zuen Sudanen, eta estatu islamiko bat ezarri zuen. Urte berean, Teheranera egin zuen bidaia.
1991ean, Ali Akbar Haxemi-Rafsanjani Irango presidenteak Khartum bisitatu zuen, eta bi herrialdeek akordioak egin zituzten arlo ekonomikoan eta diplomatikoan.
2006ean, Irango lider nagusia zen Ali Khamenei aiatolarekin elkartu zen Al-Baxir, Teheranen.
2008an, Sudanek eta Iranek hitzarmen militar bat egin zuten.
2012an, Itsaso Gorrian barrena zebiltzan Irango gerraontziak hiru aldiz gelditu ziren Sudango portuetan. AEBek, Israelek eta Ekialde Hurbileko herrialde sunitek mehatxutzat eta arriskutzat hartu zuten.
2014ean, Sudango Gobernuak Iranen Zentro Kulturalaren egoitzak itxi eta diplomatikoak bidali zituen. Aliantza politikaren aldaketa batekin espekulatu zuten Sudango hedabideek.
    2014ko irailaren 2an, bertako hedabideek argitaratu zutenaren arabera, posible zen Khartumek aliantza aldaketa bat egiteko lehenbiziko pausoa eman izana. Zehazki, Iran bazter batera uztea, Persiako golkoko monarkiekin bat egiteko. Ondorio hori Sudango Gobernuak hartu zuen erabaki batean oinarritzen zen . Irailaren 1ean, Irango Zentro Kulturalak herrialdean dituen egoitzak ixteko agindua eman zuen, eta Irango ordezkari kulturalari eta zentroetako langileei irailaren 4ra arteko epea eman zien herrialdea uzteko. Atzerri Ministerioak ohar batean adierazi zuenez, zentro horiek «gainditu» egin zuten zegokien jarduna, eta «mehatxu» bihurtu ziren «bake sozialarentzat eta intelektualarentzat».

## Erreferentziak

* ↑ «IRAN-SUDAN ERLAZIOA», Berria, 2014-09-03
* ↑ Mikel Rodriguez, «Aliantza, kinka batean», Berria, 2014-09-03

## Kanpo estekak

* Datuak: Q6067664
* Multimedia: Relations of Iran and Sudan / Q6067664
# Irandar herriak

Irandar herriak irandar hizkuntzez egiten duten herri multzoa da, Irango goi-ordokian jatorria duena. Lehen Eurasiako estepatik Ordos goi-ordokiraino hedatu ziren eta egun nagusienak persiarrak, kurduak eta paxtunak dira. Iran Handia izenekoan nahiko eragina dute.

## Erreferentziak

* ↑ Mehrdad R. Izady. (1992). The Kurds: A Concise Handbook. Taylor & Francis ISBN 978-0-8448-1727-9..

## Kanpo estekak

* Datuak: Q1672477
* Multimedia: Iranian peoples / Q1672477
# Ibarrako piperra

Ibarrako piperrak (izen komertziala Ibarrako piparrak) Euskal Herria ekoitzitako pipermin ekotipoa da, izenak dioen bezala, batez ere Gipuzkoako Ibarra herrikoa eta inguruetakoa. Hala ere, Ibarrako piparrak eusko labela izateko, ez dute Ibarrakoak edo inguruetakoak izan beharrik, EAEko Kantauri isurialdean ekoitziak eta erkidegoan ontziratuak izan daitezkeelako.
Bertakoek sarritan Ibarrako langostinoak izenez deitu ohi dituzte.

## Historia

Piper espezie guztiek bezala, jatorria Ameriketan dute.
Ibarran, XX. mende hasieran baratzaren iskin batean, perrexil moduan, gorritu arte uzten zen piperra. Ondoren, garrafoietan sartzen hasi ziren, eta oso aspaldikoa da San Bartolome egunean herriko tabernetan dastatzeko ohitura ere. Ondoren etorri ziren langostino hitza, Eusko Labelean sartzea eta herriko motor kulturala bilakatzea.
Azken hamarkadetan, bultzada berrituarekin eta ontziratzaileek produktua hautatu eta ontziratzeko duten jakintzarekin, produktuaren ospea handitzen joan da. Aldi berean, Ibarrako piperra izendapenak berak produktuaren ikusgarritasuna handitu du, piper hori prestatzeko ekoizle eta ontziratzaile garrantzitsuak aurkitu izan dituen herria izenean oinarritzen dena. 1997ko urrian, Kalitatea Fundazioak Elikagaien Kalitatearen Eusko Labela eman zien ozpinetan ontziratutako piperrei, betiere Fundazioak idatzitako araudian zehaztutako kalitate-parametroak betetzen badituzte. Ibarrako piperra Kalitatearen Euskal Labelaren helburua da kontsumitzaileari modu fidagarrian eta ondo identifikatuta helaraztea EAEn ekoitzi eta ontziratutako piperra, araudi bereizi batean zehaztutako kalitate-maila zorrotzera iristen dena.

## Ezaugarriak

Ibarrako piperra izena, baldintza geografiko eta klimatiko egokienak betetzen dituzten eremuetan dauden euskal baserrietan ekoitzitako piperra da. Hauek dira, batez ere, altitude txikia (450 metrotik beherakoa), tenperatura leunak, hezetasun maila eta plubiometria handia (urteko 1000 eta 1500 mm artean).
Landaketa apirila eta maiatza bitartean egiten da. Uztail amaieratik urriaren amaierara edo azaroaren erdialdera arte biltzen da. Piperra bi egunetik behin biltzen da hilabete eguzkitsuetan eta 15 egunetik behin euri garaietan.
5–12 cm luze dira eta txorten luze eta estua dute. Azal fina eta ia batere mina ez den mami samurra du, kolore berde-horixkakoa.

## Prestaketa

Sukaldaritzan oso aintzat hartuak dira, aperitibo gisa edo beste plateren osagarri. Garraztasun eta gatz kopuru gutxiko ardo zuriaren ozpinetan ontziratzen dira, edo oliotan frijitu.
* Sarrera gisa, plater batean gatz pittin batekin eta oliba olio zorrotadatxo batekin.
* Gilda pintxo gisa, antxoa eta olibarekin (zotz batean).
* Pipermin freskoa oliba oliotan frijitua eta gatz pittin batekin.

## Erreferentziak

* ↑ REGLAMENTO DE LA MARCA “IBARRAKO PIPARRAK - GUINDILLAS DE IBARRA” CON DISTINTIVO EUSKO LABEL.
* ↑ Josu Ozaita. (2020). Piparra. Ibarrako udala ISBN 8409208652..

## Ikus, gainera

* Ezpeletako piperra
* Angeluko piperra
* Gernikako piperra
* Pikilloko piperra

## Kanpo estekak

* Ibarrako piparrak Eusko Label webgunean
* Datuak: Q3388554
* Multimedia: Ibarra Chili peppers / Q3388554
# Ibarre

Ibarre hauetako bat izan daiteke:
* Ibarre, Donaixti-Ibarre udalerriko auzoa.
* Ibarre, Bardozeko auzoa.
# Ibarrako gaztetxea

Ibarrako gaztetxea Ibarran (Gipuzkoa) kokaturik dagoen gaztetxea da. Gazte Asanbladak kudeatzen du.

## Historia

Gaztetxea dagoen lokala, hasiera batean ikastola izan zen. Ondoren, erabilpen anitzeko lokala, hauteskunde garaian bozketa gela zen, baina orokorrean edonork erabili zezan, haien artean: dantza taldeak, aisialdi taldeak eta Gazte Asanblada.
1993az geroztik gaztetxea da. 1995ean, gaztetxeko arduradunek udaletxearekin hika-mikak izan zituzten. Gazte Asanbladak udaletxeak gaztetxea itxi ez zezan itxialdiak antolatu zituen. Azkenean, alde biak akordio batera iritsi ziren. Handik aurrera, gaztetxeak lokal berdinean jarraitzen du, eta herriko gazteentzako aisialdi eta kultur eskeintzan erreferentea da.

## Kanpo estekak

* Datuak: Q12259365
# Ibarraundi museoa

Ibarraundi museoa egun, Eskoriatzan dagoen museoa da. 1986. urtearen bueltan, Udaletxean bertan zegoen lokal batean, Eskoriatzako Museo Eskola sortu zen Luis Ezeiza Herri Eskolan historia arloa lantzeko proiektu osagarri bezala. Beranduago, Udalak Ibarraundi jauregia erosi zuen eta 2005. urtean, ordura arte Eskoriatzako Museo Eskola izandakoa Ibarraundi museoa izatera pasatu zen.

## Ibarraundi jauregia

Ibarraundi jauregia XV. mende erdialdekoa dela uste da, Erdi Aro bukaerakoa, Galartza familiarena. Garai hartan jauregi edo dorretxe zela diote aurkitu diren lehenengo dokumentu idatziek. Edonola ere, azterketa arkeologikoen emaitzek XVI. mendekoa dela diote. Baliteke beraz, XV. mendean eraikitzen hastea eta XVI.ean bukatzea.
XVIII. mendetik XXI. mendera baserri moduan erabili zen, eta dorretxe eta baserri izate tarte horretan, jauregi izan zen.
Gaur egun, berriz, museoa da, eta etxearen jatorrizko izena mantentzen du.

## Antolaketa

Leintz Aretoan, Leintz Bailarari buruz jarduten den audiobisuala ikusteko aukera dago. Atxorrotxek eta Ibarraundik Erdi Aroko bailarako herrien sorrera azaltzen du eta, aldi berean, bertan bizi ziren leinuen arteko elkarbizitza eta gorabeheren berri emateko.
Historia erakusketaren gelan historiaurrearen bilakaera erakusten da, Paleolitotik Burdin Arora arte. Ingurune hurbiletik abiatuta hainbat herri eta zibilizazioen historia ezagutzera eman nahi dira. Erakusketa honetan Eskoriatzako ikur diren Axtrokiko ontzien (Burdin Aroa), eta Atxorrotxeko gazteluaren (Erdi Aroa) berri ematen da.
Etnografia erakusketaren aretoan ikus daitezkeen elementuak Eskoriatzakoak dira eta gaika (lihogintza, burdina, eskola, sukaldea, sinismenak…) antolatuta daude. Helburua da bertako ohituren eta sinismenen berri ematea.
Amoniteen erakusketa 2016an erakusketa berria ireki zuen museoak. Bertan, Mutrikun aurkitutako 70 bat amonite ikus daitezke, ikaragarri handiak eta Europa mailan erreferente direnak.
Bisita gidatuak eskaintzen dituzte.

## Erreferentziak

* ↑ «Ibarraundi museoa» Eskoriatza (Noiz kontsultatua: 2024-03-08).

## Kanpo estekak

* Ibarraundi museoa Eskoriatzako udal-webgunean
* Datuak: Q12259362
# Ibarreko Gure Amaren basilika

Ibarreko Gure Amaren basilika (gaztelaniaz: basílica de Nuestra Señora de la Vega) Haroko eliza barrokoa da. X. mendean eraikia, askotan zaharberritu zuten, azkenekoz XVIII. mendean. 1592ko irailaren 7an basilika sagaratu zuten, Ibarreko kofradiaren laugarren mendeurrena zelakoan.

## Kanpo estekak

* Datuak: Q5721966
* Multimedia: Basilica of Nuestra Señora de la Vega, Haro / Q5721966
# Ibarrangelu Danona

Ibarrangelu Danona Espainiako Alderdien Legea onartu ondoren Ibarrangelun sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 79 izan ziren boto nuluak, emandako botoen %18,90.

## Ikus, gainera

* Espainiako Alderdien Legea

## Kanpo estekak

* Datuak: Q12259361
# Héry (Nièvre)

Héry Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 73 biztanle zituen.

## Demografia
### Biztanleria

2007an Héry udalerrian erroldatutako biztanleak 73 ziren. Familiak 32 ziren, horien artean 16 pertsona bakarrekoak ziren (16 bakarrik bizi ziren gizonak), 4 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 67 etxebizitza zeuden, 35 familiaren etxebizitza nagusia ziren, 26 bigarren erresidentzia ziren eta 5 hutsik zeuden. 65 etxeak ziren eta 1apartamentu bat zen. 35 etxebizitza nagusietatik 26 bere jabearen bizilekua ziren, 6 alokairuan okupaturik zeuden eta 3 doan lagata zeuden; 1ek bi gela zituen, 5 etxek hiru zituzten, 12 etxek lau zituzten eta 16 etxek bost zituzten. 26 etxek euren parking plaza propioa zuten azpian. 21 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Héry udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 12 |
| 4 | 65-69 | 0 |
| 4 | 60-64 | 0 |
| 0 | 55-59 | 4 |
| 4 | 50-54 | 0 |
| 4 | 45-49 | 0 |
| 0 | 40-44 | 0 |
| 4 | 35-39 | 4 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 33 ziren, horien artean 22 aktiboak ziren eta 11 inaktiboak ziren. 22 pertsona aktiboetatik 18 lanean zeuden (11 gizon eta 7 emakume) eta 4 langabezian zeuden (3 gizon eta 1 emakume). 11 pertsona inaktiboetatik 3 erretiraturik zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 ibilgailuen saltze eta konpontze enpresak ziren, 1 garraio enpresa zen, 1 higiezinen enpresa zen eta 1 zerbitzu enpresa zen.
2000. urtean Héry udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1108781
* Multimedia: Héry (Nièvre) / Q1108781
# Hérémence

Hérémence Suitzako udalerria da. Valais kantonamenduan dago, Hérens barrutia barrutian. 2014an 1,392 biztanle zituen 107,6 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69553
* Multimedia: Hérémence / Q69553
# Hérouville-Saint-Clair kantonamendua

Hérouville-Saint-Clair kantonamendua Frantziako kantonamendu bat da. Calvados departamenduan dago, Normandia eskualdean. Guztira 2 udalerri ditu eta Hérouville-Saint-Clair da bere hiriburua.

## Kanpo estekak

* Datuak: Q120280
# Hérouxville (Quebec)

Hérouxville Quebeceko udalerri bat da, Kanadan. Mauricie eskualdean kokatuta dago, eta horren barruan dagoen Mékinac konderriko eskualde udalerria da.. 2011ko zentsoaren arabera 1,34 biztanle zituen 53.03 kilometro koadroko azaleran.

## Kanpo estekak

* Datuak: Q2423969
* Multimedia: Hérouxville / Q2423969
# Héronchelles

Héronchelles Frantziako udalerria da, Itsas Sena departamenduan dagoena, Normandia eskualdean. 2013an 110 biztanle zituen.

## Demografia
### Biztanleria

2007an Héronchelles udalerrian erroldatutako biztanleak 110 ziren. Familiak 44 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 22 seme-alabarik gabeko familiak ziren eta 14 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 55 etxebizitza zeuden, 43 familiaren etxebizitza nagusia ziren, 6 bigarren erresidentzia ziren eta 6 hutsik zeuden. Etxebizitza guzti hauek 55etxeak ziren. 43 etxebizitza nagusietatik 40 bere jabearen bizilekua ziren eta 4 alokairuan okupaturik zeuden; 5 etxek hitu gela zituzten, 11 etxek lau zituzten eta 27 etxek bost zituzten. 36 etxek euren parking plaza propioa zuten azpian. 13 etxetan ibilgailu bat zegoen eta 27 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Héronchelles udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 0 |
| 8 | 70-74 | 4 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 12 | 50-54 | 8 |
| 4 | 45-49 | 4 |
| 4 | 40-44 | 4 |
| 0 | 35-39 | 4 |
| 0 | 30-34 | 0 |
| 4 | 25-29 | 4 |
| 0 | 20-24 | 8 |
| 8 | 15-19 | 8 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 68 ziren, horien artean 50 aktiboak ziren eta 18 inaktiboak ziren. 50 pertsona aktiboetatik 44 lanean zeuden (24 gizon eta 20 emakume) eta 6 langabezian zeuden (3 gizon eta 3 emakume). 18 pertsona inaktiboetatik 11 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 ostalaritza eta jatetxe enpresa zen, 1 finantziazio enpresa zen eta 3 zerbitzu enpresak ziren.
2000. urtean Héronchelles udalerrian 7 nekazaritza-ustiategi zeuden, 144 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1379669
* Multimedia: Héronchelles / Q1379669